મહેસાણા શહેર અને નાગલપુર વિસ્તારને દૈનિક ૩૭ થી ૩૮ એમએલડી (એક એમએલડી= 10 લાખ લીટર) નર્મદા આધારીત પાણીનો પુરવઠો આપવામાં આવે છે.જ્યારે ૧૫ કરતાં વધારે ટ્યુબવેલથી ૩ થી ૪ એમએલડી પાણી આપવામાં આવે છે. તેથી મહેસાણા શહેર, નાગલપુર અને અડીને આવેલાં ગામડાની ૩ લાખ વસતીને ગણીએ તો માથાદીઠ ૧૪૦ લીટર પાણીનો પુરવઠો દરરોજ આપવામાં આવે છે. સરકારી ધારાધોરણ મુજબ શહેરી વિસ્તારમાં માથાદીઠ ૧૪૦ લીટર આપવાની જોગવાઈ છે.તેથી થોડો જથ્થો વધારાય તો શહેરની પાણીની સમસ્યા ઉકેલાય તેમ છે.